open-index/open-wikipedia-markdown huggingface dataset:
Paco Sery

**Paco Sery** (s. 1958 Abidjan) on norsunluurannikkolaissyntyinen rumpali. 

Sery syntyi suurperheeseen; hänellä on 17 sisarusta. Hän on itseoppinut ja aloitti rumpujensoiton 10-vuotiaana. Hän jatkoi soittoa Norsunluurannikolla, kunnes matkusti vuonna 1980 Ranskaan, johon asettui. Kutsu Ranskaan oli tullut Eddy Louissilta levytyssessiota varten. Sery työskenteli genrerajojen yli lukuisten artistien, kuten Manu Dibangon, Claude Nougaron ja Nina Simonen kanssa. 1990-luvulla hän soitti Joe Zawinulin Syndicate-yhtyeessä. Zawinul on luonnehtinut häntä suurimmaksi rumpaliksi, jonka kanssa hän on koskaan soittanut.

Syksyllä 1998 Sery lähti The Zawinul Syndicatesta. Hän siirtyi levyttämään Eddy Louissin Sentimental Feeling - ja Flavio Boltron Road Runner -yhtyeiden kanssa. Pian tämän jälkeen hän kuitenkin alkoi johtaa omaa yhtyettään, jonka kanssa esiintyi pitkin Eurooppaa. Kesällä 2000 Sery esiintyi useilla jazzfestivaaleilla Pariisissa, Tabarkassa ja Brignolesissa. Debyyttialbumilleen leaderina hän kutsui vierailijoiksi Dianne Reevesin ja Angélique Kidjon. Vuonna 2003 Sery vei yhtyeensä festivaaliesiintymistä varten Etelä-Afrikkaan. Hän on vasenkätinen ja soittaa myös kalimbaa.

## Lähteet
Leevi Karjalainen

**Leevi Karjalainen** (s. 4. maaliskuuta 2000 Helsinki) on suomalainen jääkiekkopuolustaja.

## Ura
Karjalainen on Helsingin Kojoottien kasvatti. Hän siirtyi juniorina sittemmin Jokereihin. Karjalainen oli kaudella 2015–2016 C-nuorten SM-karsinnoissa tehoilla 3+8=11 joukkueensa eniten maaleja tehnyt puolustaja sekä tehokkain puolustaja Roope Partasen kanssa. C-nuorten SM-sarjan runkosarjassa hän oli Jokereiden tehokkain puolustaja tehoilla 3+17=20. Kaudella 2017–2018 Karjalainen oli kuudella osumallaan seuran B-nuorten eniten maaleja tehnyt puolustaja.

Kaudeksi 2018–2019 Karjalainen siirtyi Saimaan Pallon A-nuoriin. Kaudella 2019–2020 hän nousi joukkueen varakapteeniksi. Karjalainen oli SaiPan tehokkain puolustaja tehoilla 2+15=17 ja hän voitti joukkueen sisäisen tehotilaston lukemalla +12. Karjalainen debytoi samalla kaudella myös SM-liigassa. Hän teki liigadebyyttinsä 27. helmikuuta 2020 vieraissa Tapparaa vastaan. Karjalainen merkittiin SaiPan kolmospuolustajapariin Jere Seppälän viereen. Hän sai ottelussa jääaikaa 11.44 minuuttia ja Karjalainen keräsi teholukeman –1. Hän pelasi kauden aikana SM-liigassa kuusi runkosarjaottelua tehden kaksi syöttöpistettä.

Kaudella 2020–2021 Karjalainen pelasi SaiPan SM-liigajoukkueessa 16 runkosarjaottelua tehopistein 1+1=2. Hän teki liigauransa avausmaalin 3. huhtikuuta 2021 vierasottelussa Porin Ässiä vastaan. Karjalainen keräsi ottelusta teholukeman +2. Hän pelasi kauden aikana miesten pelejä myös kaksi ottelua lainalla Mestis-joukkue Imatran Ketterässä.

Huhtikuussa 2021 Karjalainen teki SaiPan kanssa 1+1-vuotisen SM-liigasopimuksen. Kesäkuussa seura lainasi hänet koko kauden 2021–2022 kattavalla sopimuksella Ketterän Mestis-joukkueeseen. Karjalainen voitti kauden päätteeksi Mestiksen mestaruuden. Hän voitti myös Suomen Cupin.

Kaudeksi 2022–2023 Karjalainen siirtyi vuoden mittaisella sopimuksella Mestis-joukkue Joensuun Kiekko-Poikiin. Joukkuetta valmensi hänelle SaiPan organisaatiosta tuttu Kari Martikainen. Kaudeksi 2023–2024 Karjalainen siirtyi jatkamaan Mestis-pelejään vuoden mittaisella sopimuksella Kiekko-Vantaan joukkueeseen.

Karjalainen siirtyi kaudeksi 2024–2025 vuoden mittaisella sopimuksella Ranskan Ligue Magnusin Aigles de Niceen.

## Tilastot

## Lähteet
*
*
*

### Viitteet
Jan-Roman Pikula

**Jan-Roman Pikula** (s. 7. maaliskuuta 1983 Enschede, Alankomaat) on alankomaalainen Aku Ankka-sarjakuvien tekijä, joka piirtänyt sarjakuvatarinoita vuodesta 2006 lähtien. Yhteensä Pikula on tuottanut Disneylle 163 sarjakuvatarinaa, joista 29 on julkaistu Suomessa. Hän on tehnyt yli puolet sarjakuvistaan Jos Beekmanin ja/tai Bas Schuddeboomin kanssa yhteistyössä. Vuodesta 2012 lähtien Pikula on myös työskennellyt taideohjaajana alankomaalaisessa Breinstein-yrityksessä. 

## Lähteet

## Aiheesta muualla
* Lambiek Comiclopedia
Neuengammen keskitysleiri

**Neuengammen keskitysleiri** oli Natsi-Saksan keskitysleiri Hampurin liepeillä. Maantieteellisesti on sen sijainti Lyypekin ja Hampurin välillä, ja se oli Hitlerin ajan Saksan pohjoisimpia keskitysleirejä. Neuengammen alaleiri oli Alderney. Sivuleirejä olivat Borkum, Helgoland, Norderney ja Sylt. Neuengammessa on esitetty surmatun arviolta 700 henkeä, ja leirin ihmismäärän olleen arviolta 6&nbsp;000.

Neuengammen keskitysleiri oli toiminnassa vuosien 1938–1945 välillä.

## Lähteet
* 

### Viitteet

## Aiheesta muualla

* 
*
Kyselykieli

**Kyselykieli** on tietokannan tai tietojärjestelmän sisältämien tietojen noutamiseen tarkoitettu täsmäkieli.
Kyselykielet eivät yleensä ole Turing-täydellisiä.

Keskeinen käsite kyselykielissä on tarve toimia osittaisella tiedolla, joka on tallennetun tiedon osajoukko. Edgar F. Coddin esiteltyä relaatiomallin monet havaitsivat että todellisissa sovelluksissa kaikki arvot eivät välttämättä ole olemassa (null-arvot).

Varhaisissa hierarkisen ja verkkomallin tietokannoissa kysely perustui pitkälti proseduraaliseen navigaatioon.

Tunnettuja esimerkkejä kyselykielistä ovat SQL ja XQuery, mutta useat SaaS-sovellukset ovat toteuttaneet omansa.
Verkossa toimiviin sovelluksiin suunnattuja ovat esimerkiksi SPARQL. NoSQL-järjestelmiin on kehitetty omia SQL:stä poikkeavia kyselykieliä kuten Apache Cassandran CQL (*Cassandra Query Language*). GQL (*Graph Query Language*) on ISO-standardi graafitietokantojen kyselyille.

Big data -ympäristöön on kehitetty korkean tason kyselykieliä MapReduce-tekniikan päälle.

## Lähteet
Järjestelmäohjelma

**Järjestelmäohjelma** on tietokonejärjestelmän sisäistä toimintaa ohjaava tietokoneohjelma tai ohjelmisto kuten käyttöjärjestelmä.
Järjestelmäohjelman vastakohta on sovellusohjelma.
Käyttöjärjestelmän mukana asennettuja järjestelmäohjelmia kutsutaan *hyötyohjelmiksi*, jotka voivat olla sidoksissa käyttöjärjestelmään.

Järjestelmäohjelmiin voidaan laskea esimerkiksi käyttöjärjestelmän ydin, laiteajurit sekä daemon-palvelut.

## Katso myös
* Middleware

## Lähteet

## Aiheesta muualla
Kurun joukkoampuminen 1957

**Kurun joukkoampuminen** tapahtui 26. maaliskuuta 1957 Kurun Itä-Aureen kylässä, kun 25-vuotias Antti Pohja surmasi kaksi konstaapelia ja haavoitti kolmea henkilöä ennen kuin surmasi itsensä. Kaksi päivää ennen tekoa Pohja oli sytyttänyt talonsa tuleen ja ampunut kuoliaaksi oman isänsä Arvid Pohjan.

## Lähteet
Matemaattinen merkintäkieli

**Matemaattinen merkintäkieli** on tietotekniikassa käytetty merkintäkieli, joka perustuu matemaattiseen merkintään ja käytetään matemaattisten |kaavojen ja yhtälöiden esittämiseen.

Suosituimpia ovat TeX/LaTeX ja MathML (). Useissa tietokoneohjelmissa (muun muassa Macsymassa, Mathematicassa, Maplessa ja Matlabissa) on myös omansa.

Muita vastaavia ovat muun muassa OpenMath, jossa on kaksi muotoa: verkossa esitettävä XML-pohjainen ja suurten tietomäärien siirtoon tarkoitettu binääritiedosto.

Muita matemaattiseen merkintään käytettäviä kieliä ovat AsciiMath ja OMDoc.

## Lähteet
William Congreve

**William Congreve** (1670–1729) oli englantilainen näytelmäkirjailija. Hän kirjoitti useita huvinäytelmiä, joissa on kekseliäs dialogi ja hyvä luonteenerittely, esimerkkeinä *The Old Bachelor* (1693), *The Double-Dealer* (1693) ja *Love for Love* (1695). Lisäksi Congreve on kirjoittanut murhenäytelmän *The Mourning Bride* (1697). Hänen näytelmänsä *The Way of the World* (1700) yleisö otti vastaan kylmästi, jolloin hän melkein kokonaan hylkäsi draamatuotannon.

## Suomennettu näytelmä
* *Maailman tapa*: 5 näytöstä, prologi ja epilogi, (*The Way of the World*); suom. Marja Niiniluoto; runot Mikko Kilpi; sov. Heljä Talvikki Ahonen. Helsinki: Suomen Teatteriliitto 1966, 1971 (näytelmämoniste)

## Lähteet

## Aiheesta muualla
Krom-Kamputsea

**Krom-Kamputsea** (, ) on alue nykyisen Vietnamin lounaisessa osassa. ”Krom” on khmerin kieltä ja tarkoittaa ”alapuolella”; nimi tarkoittaa Krom-Kamputsean olevan Kambodžan eteläpuolella oleva alempi alue. Se oli Khmerien valtakunnan eteläinen osa ja tunnettiin Ranskan siirtomaakaudella nimellä Kotšinkiina. Vietnamin viranomaiset ovat muuttaneet Krom-Kamputsean kaikkien kylien, alueiden, kaupunkien ja provinssien nimet khmeristä vietnamiksi.

Krom-Kamputsea on 67&nbsp;700 km² suuruinen alue, joka rajautuu pohjoisessa Kambodžaan, lännessä Siaminlahteen, etelässä Etelä-Kiinan mereen ja koillisessa Champan alueeseen.

Krom-Kamputsean alkuperäisväestöä ovat krom-khmerit, jotka ovat Funanin kuningaskunnan väestön jälkeläisiä. Arkeologisten tutkimuksen perusteella alueella asui khmerejä jo 100-luvulla eaa.

## Lähteet
Hendrik Conscience

**Hendrik Conscience** (3. joulukuuta 1812 Antwerpen − 10. syyskuuta 1883 Bryssel) oli flaamilainen novellisti, uusflaamilaisen kirjallisuuden perustajia. Hän toimi ensin opettajana ja liittyi sitten vapaaehtoisena armeijaan. Sotapalveluksen päätettyään hän liittyi 1836 flaamilaisen kieliliikkeen kannattajiin ja toimi siinä aktiivisesti.

Conscience julkaisi 1837 ensimmäinen romaaninsa *In’t wonderjaer 1566*, joka ensimmäisenä uuden kirjallisuuskauden teoksena herätti suurta huomiota. Vuonna 1840 hän sai kuninkaallisen eläkkeen, ja muutamia vuosia myöhemmin hänet nimitettiin Antwerpenin taideakatemian sihteeriksi. Kertomus *Hoe men schilder wordt* (1843) aloitti sarjan niitä pieniä hollantilaisen elämän kuvauksia, joiden alalla hän on mestari. Parhaita niistä ovat *Siska van Roosemael* (1844), *De loteling* (1850), *Rikke-tikke-tak* (1851) ja *Het geluk van rijk te zijn* (1855). Conscience nimitettiin 1868 Brysselissä olevan Wiertzin museon johtajaksi. Conscience on kirjoittanut myös romaaneja. Kootut teokset ilmestyivät 1867−1880.

## Suomennetut teokset
* *Ravintolan isäntä*, suom. E. J. Blom, Viipuri: Sederholm: Clouberg 1863. Sarja: Muiden maiden marjoja 3
* *Flanderin leijona: historiallinen romaani muinais-Belgiasta*, suomentanut Väinö Jaakkola, Helsinki: WSOY 1919

## Lähteet

## Aiheesta muualla

* Vapaasti ladattavia Hendrik Consciencen e-kirjoja Projekti Lönnrotilta
Zainab Bangura

**Zainab Hawa Bangura** (s. 1959) on sierraleonelainen poliitikko ja aktivisti. Hän toimi maansa hallituksessa ulkoministerinä ja kansainvälisen yhteistyön ministerinä (2007–2010) sekä terveys- ja sanitaatioministerinä (2010–2012). Hän oli maansa toinen naispuolinen ulkoministeri. Bangura on lisäksi toiminut Sierra Leonen presidentin pääneuvonantajana kahdenvälisissä ja kansainvälisissä suhteissa. Vuonna 2002 hän oli presidenttiehdokkaana, mutta sai vain alle prosentin äänistä.

Bangura aloitti uran YK:ssa vastaamalla sen Liberiassa toteuttaman rauhanturvaamisoperaation siviilipuolen hoidosta. Vuosina 2012–2017 hän toimi YK:n pääsihteerin erikoisedustajana konflikteissa käytettävän seksuaalisen väkivallan vastaisessa toiminnassa. 30. joulukuuta 2019 Bangura sai nimityksen YK:n Nairobin-toimiston johtajaksi. Hän on myös tehnyt kansainvälistä työtä Länsi-Afrikassa harjoitettavaa naisen sukupuolielinten silpomista vastaan.

Bangura on saanut humanitaarisesta työstä lukuisia palkintoja, ja hänellä on neljä kunniatohtorin arvoa. Vuonna 2014 hänet nimettiin yhdeksi *[[Foreign Policy]]n* "sadasta globaalista ajattelijasta". Vuonna 2015 *[[New African]]* -lehti sisällytti hänet sadan vaikutusvaltaisimman afrikkalaisen listaukseensa.

## Elämä
Bangura varttui Yonibanassa. Hänen äitinsä oli luku- ja kirjoitustaidoton, mutta päätti lapsensa menevän kouluun. Banguran isä oli imaami, joka ei kannattanut tyttöjen kouluttamista kahdentoista ikävuoden jälkeen. Isä halusi tyttären menevän naimisiin, mutta äiti sai tahtonsa läpi, vaikkakin vanhempien avioliitto päättyi eroon.

Bangura sai kandidaatinarvon Fourah Bay Collegesta (Sierra Leone) ja sitten diplomit City University Business Schoolista (Lontoo) sekä Nottinghamin yliopistosta.

Bangura aloitti uran vakuutusten parissa. Tämän uran hän hylkäsi Sierra Leonen sisällissodan alettua. Hänestä tuli maan johtava sosiaalinen aktivisti. Hän on perustanut maassaan Women Organised for an Enlightened Nation - ja Campaign for Good Governance -järjestöt.

Banguralla on avioliitostaan kaksi lasta.

## Lähteet

## Aiheesta muualla
Victor Considerant

**Victor Prosper Considerant** (1808−1894) oli ranskalainen sosialistinen kirjailija. 

Considerant syntyi Salinsissa (Jura), kävi koulua Besançonissa ja opiskeli *[[École polytechnique|École Polytechniquessa]].* Kouluaikanaan Besançonissa Considerant kuuli Charles Fourierista, joka oli käynyt samaa koulua. Opiskeluaikanaan Pariisissa Considerant tutustui Henri-Claude de Saint-Simonin ajatuksiin. Valmistuttuaan insinööriksi hän liittyi sotilaalliseen insinöörikuntaan vuonna 1830.

Considerant erosi 1831 kapteenina sotapalveluksesta ja alkoi edistää utopistisosialisti Charles Fourierin oppeja. Hänestä tulikin pian Fourierin koulukunnan johtaja. Hän esitteli oppi-isänsä aatteita luennoissa ja sanomalehdissä (muun muassa aikakauskirjassa *La Phalange*). Vuonna 1843 Considerant muokkasi *La Phalangen* päivittäin ilmestyväksi sosialistiseksi sanomalehdeksi nimeltään *La Démocratie pacifique.* Siinä julkaistiin hänen kirjoittamansa Demokraattinen manifesti. 

Kahden rikkaan oppilaansa avustuksella Considerant perusti sekä Ranskaan että ulkomaille Fourierin ihanteen mukaisia yhdyskuntia, jotka kuitenkin pian hajosivat. Helmikuun vallankumouksen jälkeen Considerant oli 1848−1849 jäsenenä kansalliskokouksessa, jossa hän kuului äärimmäiseen vasemmistoon. Hän otti kesäkuussa 1849 osaa kapinayritykseen, minkä vuoksi hän joutui pakenemaan Ranskasta. Hän lähti Pohjois-Amerikkaan ja perusti sittemmin Texasiin *[[La Réunion]]* -nimisen yhdyskunnan, joka jäi lyhytikäiseksi. Hän palasi vuonna 1869 Ranskaan. 

Considerant julkaisi muun muassa teokset *Destinée sociale* (1834−1844), joka on selkeä Fourierin aatteiden esitys, *Théorie de l’éducation naturelle et attrayante* (1845), *Principe du socialisme* (1847) ja *La solution, ou le gouvernement direct du peuple* (1851).

Considerant erosi Fourierista siinä, että hän uskoi tieteen lisäksi myös ihmisen hyvyyteen ja Jeesuksen opetuksiin rakkaudesta. Considerant ei myöskään ollut yhtä radikaali feministi kuin Fourier.

## Huomautuksia

## Lähteet

## Aiheesta muualla
August Lindell

**August Aleksander Lindell** (10. maaliskuuta 1880 Merikarvia – 9. joulukuuta 1933 Tampere) oli suomalainen toimittaja sekä ammattiyhdistysliikkeen ja sosiaalidemokraattisen puolueen aktiivi.

August Lindellin vanhemmat olivat talollinen Johan Lindell ja Amanda Forsbacka. Hän jäi varhain isättömäksi ja karkasi sukulaisten luota Poriin, jossa hän ryhtyi maalarinoppiin. Lindell kävi kansakoulun Merikarvialla ja ylemmän käsityöläiskoulun Porissa. Kisällinäytteensä suoritettuaan hän sai apurahan ja matkusti oppimaan koristemaalausta Tukholmaan, Kööpenhaminaan ja Saksaan. Lindell suoritti myös kurssit Tukholman ja Kööpenhaminan taideteollisuuskouluissa.

Ruotsalaisen sosiaalidemokratian aatemaailman omaksunut Lindell palasi perheensä kanssa Suomeen vuonna 1910. Hän toimi Suomen Ammattijärjestön puhujana ja asettui vuonna 1913 Tampereelle, jossa hän ryhtyi Suomen Kutomateollisuustyöväen Liiton sihteeriksi ja sen äänenkannattajan *[[Kutomatyöläinen|Kutomatyöläisen]]* toimittajaksi.

Lindell siirtyi *[[Kansan Lehti|Kansan Lehden]]* toimittajaksi vuonna 1917 erikoistuen ammattiyhdistysliikkeen asioihin. Hänet mainitaan myös lehden vastaavana toimittajana vuosina 1916–1917. Vuoden 1918 sisällissodan jälkeen Lindell vapautui vankileiriltä ja palasi *Kansan Lehteen* vuonna 1920. Hän osallistui Suomen Ammattijärjestön suuntataisteluun ja kirjoitti pakinoita nimimerkillä Severi.

Lindell toimi Suomen Sosialidemokraattinen Puolueen luottamustehtävissä ja oli Tampereen kaupunginvaltuuston jäsen vuosina 1921–1925. Hän kuului myös Suomen Sosialidemokraattisen Sanomalehtimiesliiton ja Suomen Sanomalehtimiesten Liiton, Suomen Ammattiyhdistysten Keskusliiton, Osuusliike Voiman ja Tampereen Työväen Teatterin johtoelimiin. Lindell oli perustamassa Tampereen Orkesteriyhdistystä ja toimi sen taloudenhoitajana.

## Lähteet
Chillianwalan taistelu

**Chillianwalan taistelu** oli yhteenotto sikhien ja brittien välillä toisen sikhisodan aikana 13. tammikuuta 1849. Taistelu päättyi brittien häviöön ja suuriin tappioihin. Itse sota päättyi kuitenkin myöhemmin heidän voittoonsa.

## Tausta

Toisen sikhisodan sytyttyä brittijoukkoja Intiassa kenraaliluutnantti Hugh Gough johti 13&nbsp;000:n sotilaan ja 60:n tykin joukkoa Šere Singhin johtamaa 30&nbsp;000–40&nbsp;000:n miehen ja 62:n tykin sikhiarmeijaa vastaan. Goughin oli tarkoitus saada vielä täydennyksiä ennen lähtöään, mutta hän päätti lopulta olla odottamatta niitä. Sikhit olivat hieman aikaisemmin vallaneet Attockin ja Gough pelkäsi Attockin piirittäjien liittyvän Singhin sikhiarmeijaan.

13. tammikuuta 1849 Goughin brittijoukot olivat edenneet pienelle Chillianwala-nimiselle kylälle Lahoren luoteispuolella. Läheisellä kukkulalla britit ajoivat tiehensä pienen sikhien etujoukon ja kukkulan laelta he havaitsivat puolikuun muotoiseen muodostelmaan järjestäytyneen sikhiarmeijan läheisen viidakon reunalla. Gough päätti toteuttaa hyökkäyksen sikhejä vastaan seuraavana päivänä ja komensi joukkonsa perustamaan leirin yötä varten.

## Taistelu
Sikhiarmeija otti aloitteen briteiltä ennen, kuin nämä toteuttivat omat suunnitelmansa. Vielä samana päivänä sikhien tykistä alkoi tulittaa brittien asemia. Gough joutui määräämään omat joukkonsa nopeasti muodostelmaan. Molempien osapuolten tykistön vaihdettua tulta suurin piirtein tunnin ajan. Päivän kuluessa häämötti jo auringonlasku ja Gough päätti toimia ennen hämärän saapumista. Jalkaväki mäöärättiin kiinnittämään pistimet<pistimensä ja etenemään viidakon läpi kohti sikhien asemia. Ilman riittävää tiedustelua ja  koordinointia etenevä jalkaväki menetti 497 sotilasta kaatuneina ja haavoittuneina. Lopulta yö laskeutui ilman, että brittien olisi onnistunut vallata hurjasti vastaan taistelevien sikhien asemia. Britit päättivät lopulta irtaantua ja joukkojen vielä eksyttyä pimeässä heidän onnistui kuitenkin lopulta vetäytyä kohti etelää.

## Seuraukset

Chillianwalan taistelu tuli tunnetuksi brittien kärsimistä suhteellisen suurista tappioista ja itse taistelua alettiin pitää malliesimerkkinä sotilaallisesta kyvyttömyydestä. 602 sotilasta oli kaatunut, 1&nbsp;651 haavoittunut ja 104 kadonnut. Menetysten määrä vastasi noin 15&nbsp;% koko taisteluun osallistuneesta brittijoukosta. Sikhien tappiot lienevät olleet korkeimmillaan yhteensä 8&nbsp;000 miestä. Gough joutui brittien kärsimien tappioiden takia kritiikin kohteeksi Britanniassa. Hänet päätettiin vapauttaa tehtävistään ja hänen seuraajakseen nimitettiin kenraali Charles J. Napier. Ennen Napierin saapumista Intiaan Goughin onnistui kuitenkin saavuttaa vielä joukkoineen voitto sikheistä Gujeratin taistelussa, joka päätti myös itse sodan.

## Lähteet
Lappträsk (Siuntio)

**Lappträsk** on Uudellamaalla Siuntiossa Djupbäckin lähellä sijaitseva järvi. Lappträskin etäisyys Helsingin keskustasta on noin 35 kilometriä länteen.

## Maantietoa
Lappträsk on 1,5 kilometriä pitkä, 1,4 kilometriä leveä, ja sen pinta-ala on 89 hehtaaria. Järvi on rannoiltaan mutkitteleva, joten lahtia, poukamia ja niemiä on runsaasti. Koillisosassa sijaitsee 400-metrinen niemi, jonka itäpuolelle jää suojaan Mörtvik ja länsipuolelle Svartviken. Länsipäässä on lisäksi Gatansviken. Järvessä on kartan mukaan 11 saarta . Suurin saari on Storholmen, jolla on kartasta mitattuna pituutta 340 metriä, leveyttä 260 metriä, ja sen pinta-alaa 4,2 hehtaaria. Sen eteläpuolella sijaitsevan Lillholmenin pinta-ala on 0,60 hehtaaria. Kaikki muut sijaitsevat näiden suurten saarien luona, poikkeuksena Gatansvikenissä sijaitseva kalliosaari. Järvi on luodattu ja siitä on julkaistu syvyyskartat. Järvenpohja on melko tasainen. Järven tilavuudeksi on määritetty 2,04 miljoonaa kuutiometriä, jolloin sen keskisyvyydeksi tulee 2,3 metriä. Järven syvyys on 4,5 metriä ja tämä kohta sijaitsee keskellä järveä, Storholmenin luoteispuolella . Järven rantaviivan pituus on 8,5 kilometriä . Rannat ovat kaikki kalliopohjaista metsämaata. Sen rannoille tai niiden läheisyyteen on rakennettu kolme vapaa-ajan asuntoa. Niille tulee metsäautotiet Sudenkaaren tai Djupbäckin suunnilta.

## Luontoarvoja
Lappträsk on matala järvi. Se on muita järviä tummavetisempi humusjärvi, joka on säilynyt lähes luonnontilaisena. Humuspitoisuus on kuitenkin varsin alhainen ja Lappträsk luokitellaan väriluvun perusteella vähähumuksisiin järviin. Sen ekologinen tila on arvioitu hyväksi. Järvi on osa Siuntion ja Kirkkonummen rajaseudun Natura-aluetta.

## Vesistösuhteet
Lappträsk sijaitsee Siuntionjoen vesistössä (vesistöaluetunnus 22), jonka Vikträskin alueeseen (22.001) järvi kuuluu. Sen valuma-alueen pinta-ala on 356 hehtaaria. Siihen on johdettu lyhyitä metsäojia ja Timmermossenin kuivatusoja. Lisäksi sen itärantaan laskee Långträskin laskuoja, jonka kautta laskevat myös Stora Bladträsk ja Lilla Bladträsk. Järven laskuoja Lappträskbäcken alkaa Lillholmenin takaa etelärannasta ja se virtaa aluksi kohti kaakkoa ja yhtyy neljän kilometrin päässä Bölebäckeniin. Se puolestaan laskee luoteessa kolmen kilometrin päässä Vikträskiin. Lappträskin vedenpinnan korkeus on 39,8 metriä mpy (N2000).

## Lähteet
Cissa (Sussexin kuningas)

**Cissa** oli Sussexin kuningas 500-luvun alussa. Anglosaksien kronikka kertoo, että saksipäällikkö Ælle nousi maihin Cymenesorassa lähellä Selsey Billiä vuonna 477 yhdessä kolmen poikansa Cymenin, Wlencingin ja Cissan kanssa. Kronikan mukaan Ælle ja hänen poikansa Cissa teurastivat kokonaisen brittien varuskunnan roomalaisten perustamassa Anderidan linnoituksessa vuonna 491. Ælle oli Sussexin ensimmäinen kuningas, ja Cissa nousi kuninkaaksi isänsä kuoleman jälkeen. 1200-luvulla elänyt kronikoitsija Roger Wendoverilainen väitti, että Cissa olisi kuollut vasta vuonna 590. Tämä on kuitenkin epätodennäköistä, mikäli tieto Ællen johtamasta maihinnoususta pitää paikkansa. Luultavasti Roger Wendoverilainen onkin sekoittanut Cissan johonkuhun tämän seuraajista. 

## Lähteet
Lasten polku

**Lasten polku** on Suomen Rauhanyhdistysten Keskusyhdistyksen (SRK)  julkaisema kristillinen lastenlehti. Lehti on 32–40-sivuinen ja ilmestyy kerran kuukaudessa. Levikki on noin 12&nbsp;500. Aiemmin lehden nimenä on ollut Lasten Siioni (1931–1978) ja Siionin kevät (1978–2019). SRK on evankelis-luterilaisen kirkon suurimman herätysliikkeen, vanhoillislestadiolaisuuden keskusjärjestö.

Lasten polku kertoo lapsentajuisesti Jumalasta, Raamatusta ja kristityn elämästä. Lehdessä on muun muassa uutisia, haastatteluja, puuhatehtäviä, lasten kirjeitä ja piirroksia sekä sarjakuva. Lehden tavoitteena on hoitaa lapsen uskonelämää ja tukea kasvattajia kristillisen kasvatuksen kysymyksissä.

## Katso myös

* Päivämies
* Siionin Lähetyslehti

## Lähteet
Culex hepperi

**Culex hepperi** on kaksisiipisten (Diptera) lahkoon ja hyttysten (Culicidae) heimoon kuuluva hyönteislaji. Lajin kuvasivat tieteelle ensimmäisen kerran Casal ja Garcia vuonna 1967. Lajia tavataan Argentiinasta ja Uruguaysta. Sillä ei ole alalajeja.

## Lähteet
Asyyli

**Asyyliryhmä** on eräs orgaanisen yhdisteen funktionaalinen ryhmä. Se muodostuu kun karboksyylihaposta poistetaan hydroksyyliryhmä. Se sisältää karbonyyliryhmän ja alkyyliryhmän (R-C=O). Orgaanisessa kemiassa asyyliryhmän nimi (-nimi: alkanoyyli) johdetaan yleensä karboksyylihaposta ja sitä esitetään kaavalla RCO–, jossa R tarkoittaa alkyyliryhmää. Tunnettuja asyyliyhdisteitä ovat asyylikloridit, kuten asetyylikloridi (CH3COCl) ja bentsoyylikloridi (C6H5COCI). Asyyliklorideista saadaan asyliumkationeja, jotka ovat hyviä reagensseaja asyyliryhmien liittämiseksi erilaisiin substraatteihin. Amidit (**RC(O)**NR2) ja esterit (**RC(O)** ovat asyyliyhdisteitä, kuten myös ketonit (**RC(O)**R) ja aldehydit(** RC(O)**H).
Kaaja

**Kaaja** on suomalainen sukunimi, joka on muun muassa seuraavilla henkilöillä:

*Anu Kaaja (s. 1984), kirjailija
*Hannele Voionmaa (o.s. *Kaaja*, 1953–2016), diplomaatti
*Ilse Kaaja (s. 1992), moukarinheittäjä
*Kari Kaaja (1941–2025), nykyaikainen viisiottelija ja miekkailija
*Mirjam Kaaja (1907–1997), pakinoitsija.
Love Aaj Kal

**Love Aaj Kal** (suom. ”Rakkaus nykyään”) on vuonna 2009 ensi-iltansa saanut intialainen romanttinen draamakomediaelokuva, jonka ohjasi Imtiaz Ali. Päärooleja näyttelivät Saif Ali Khan ja Deepika Padukone.

## Näyttelijät

## Soundtrack

## Vastaanotto
Box Office India julisti elokuvan ”hitiksi”.

## Uudelleenfilmatisointi
*Love Aaj Kalin* telugunkielinen versio *[[Teen Maar]]* sai ensi-iltansa vuonna 2011.

## Lähteet

## Aiheesta muualla
* 
*
Wabbit

**Teemu ”wabbit” Hiilinen** on suomalainen e-urheiluselostaja ja -vaikuttaja . Lisäksi Hiilinen on vasemmistolainen poliittinen toimija ja ammattiyhdistysliike- sekä ihmisoikeusaktivisti. Hän on selostanut etenkin Counter-Strikeä ja Quakea.  Hän oli myös selostamassa Virtuaalijääkiekon suomenmestaruuskilpailuja 2016. 

Hiilinen tunnetaan parhaiten Yle e-urheilulähetyksistä, joissa hän on ollut mukana muun muuassa Assembly winter ja Assembly Summer -tapahtumien lähetyksissä. Hän on ollut myös esimerkiksi Telia esports series -sarjan selostajana .

Pelinimi "wabbit" tulee Väiski Vemmelsääri -animaatiosta. Hiilisen juontajaparina ovat toimineet muun muuassa Juha Kurppa ja Laura Kyntäjä. Hän voitti GameXpo Award -palkinnon vuonna 2019 GameXpo-messuilla.

**Politiikassa** Hiilinen on ollut vasemmistoliiton ehdokkaana aluevaaleissa Vantaa-Keravan hyvinvointialueella kahdesti, vuosina 2022 ja 2025. Hän vastustaa oikeistolaista leikkauspolitiikkaa ja kannattaa vahvaa julkista sektoria, jonka tulisi turvata hyvinvointivaltio. Lisäksi Hiilinen on profiloitunut Palestiina-aktivistina ja puhuu Gazan sodasta palestiinalaisia puolustaen.

## Lähteet
Sighere

**Sighere**, myös **Sigehere** tai **Sigher** (k. 683) oli Essexin kuningaskunnan kuningas noin 663–683. William Malmesburylainen mainitsee kuningas Swithelmin seuraajiksi "Sigher Sigebertin pojan ja Sebbi Sewardin pojan". Hänen mukaansa Sighere kuoli ennen Sæbbia. Myös Beda Venerabilis mainitsee heidät Swithelmin seuraajiksi ja lisää, että he hallitsivat Mercian kuninkaan Wulfheren alaisuudessa ja että Sighere sortui  pakanaksi ruton vaivatessa maata, mutta Wulfhere järjesti hänen kääntymisensä takaisin kristityksi. Roger Wendoverilaisen mukaan Sighere ja Sæbbi asettivat Erkenwaldin Lontoon piispaksi ja pian tämän jälkeen Sæbbi hallitsi yksin kuninkaana.

## Lähteet
Machine Headin diskografia

**[[Machine Head]]** on vuonna 1992 Kalifornian Oaklandissa perustettu metalliyhtye.
## Studioalbumit
* 
* 
* 
* 
* 
* 
* 
* 
* 
* 
* 

## EP:t
*  
* 
* 
* 

## Livealbumit
* 
* 

## Singlet
* ”Davidian” (1994)
* ”Old” (1994)
* ”Take My Scars” (1997)
* ”Ten Ton Hammer” (1997)
* ”From This Day” (1999)
* ”Silver” (1999)
* ”Crashing Around You” (2001)
* ”Imperium” (2004)
* ”Days Turn Blue to Gray” (2004)
* ”Aesthetics of Hate” (2007)
* ”Now I Lay Thee Down” (2007)
* ”Halo” (2007)
* ”Locust” (2011)
* ”Darkness Within” (2012)
* ”Killers & Kings” (2014)
* ”Now We Die” (2014)
* ”Is There Anybody Out There?” (2016)
* ”Beyond the Pale” (2017)
* ”Catharsis” (2017)
* ”Do or Die” (2019)
* ”Stop the Bleeding” (feat. Jesse Leach) (2020)
* ”Bulletproof” (2020)
* ”My Hands Are Empty” (2020)

### Promosinglet
* ”Alcoholocaust” (2000)
* ”Hole in the Sky” (2000)
* ”Beautiful Mourning” (2009)
* ”This is the End” (2011)

## DVD:t
* 
 
## Musiikkivideot
Zanjeer (vuoden 2013 elokuva)

**Zanjeer** (kuvattiin samaan aikaan teluguksi nimellä **Thoofan**) on vuonna 2013 ilmestynyt Apoorva Lakhian ohjaama intialainen toimintaelokuva. Se on uudelleenfilmatisointi samannimisestä vuoden 1973 elokuvasta.

## Näyttelijät

## Soundtrack

## Lähteet

## Aiheesta muualla
*
Unto the Locust

**Unto the Locust** on groove metal -yhtye Machine Headin seitsemäs levy, joka julkaistiin vuonna 2011.
## Kappaleet
# 
# 
# 
# 
# 
# 
# 

### Deluxe collector's edition bonuskappaleet
#
# 
# 

### Japanin bonuskappale
#

### Metal Hammer special fan pack bonuskappale
#

### Bonus DVD
# 

## Kokoonpano
* Robb Flynn – laulu, rytmikitara
* Adam Duce – basso, taustalaulu
* Dave McClain – rummut
* Phil Demmel – kitara, taustalaulu

## Arviot
* Desibeli.net: 
* Imperiumi: 9/10
* Kaaoszine: 6/10
* Soundi: 

## Lähteet

## Aiheesta muualla
* 
*
Hopeajuovasardelli

**Hopeajuovasardelli** (*Anchoa hepsetus*) tai **raitasardelli** on sardellien (Engraulidae) heimoon ja Engraulinae-alaheimoon kuuluva subtrooppisissa murto- ja merivesissä elävä kalalaji.

## Koko ja ulkonäkö

Hopeajuovasardellin tavallinen pituus on 11 senttimetrin luokkaa. Maksimissaan se voi kasvaa 15,3 senttimetrin mittaan. Sen kuono on terävä ja pituudeltaan noin kolme neljäsosaa silmän pituudesta. Yläleuka on pitkä. Peräevän alkukohta on suunnilleen keskikohdassa selkäevän tyven kanssa samassa kohdassa. Peräaukko on lähempänä peräevän alkukohtaa kuin vatsaevien kärkeä.

## Levinneisyys ja elinympäristö
Hopeajuovasardellia tavataan Atlantin valtameren länsiosassa Yhdysvaltain rannikkoa pitkin Massachusettsista etelään, koko Meksikonlahdella ja Karibianmerellä sekä Etelä-Amerikan rannikkoa pitkin Uruguayyn asti. Se harhailee toisinaan pohjoiseen Maineen tai Nova Scotiaan. Se on laajalti levinnyt ja yleinen siellä, missä sitä tavataan matalissa rannikkovesissä, kuten murtovesilahdissa ja estuaareissa, mitkä ovatkin sen tavallisimpia elinympäristöjä, mutta sitä on kuitenkin havaittu jopa 70 metrin syvyydestä. Se muodostaa usein suuria parvia. Se sietää monenlaisia ​​suolapitoisuuksia hypersuolaisesta lähes makeaan veteen.

## Ravinto ja elintavat
Nuorena hopeajuovasardelli syö pääjalkaisia ja hieman myöhemmin myös kotiloita, huokoseläimiä, raakkuäyriäisiä ja toisinaan nivelmatoja. Aikuisena sen ravintoa ovat pienet planktoniset pohjaeläimet. Lisääntyminen tapahtuu kevään ja kesän aikana satamissa, estuaareissa, salmissa mutta myös rannikkojen ulkopuolella. Naaras tuottaa kerralla 1300 mätimunaa jokaista painogrammaansa kohden. Yhdysvalloissa kutu ajoittuu maaliskuusta elokuuhun, mutta esimerkiksi Meksikon Campechessa sitä tapahtuu ympäri vuoden. Vuoden 1998 tutkimusten perusteella naaraat saavuttavat sukukypsyyden 4,8 senttimetrin ja koiraat 4,3 senttimetrin mittaisina. Hopeajuovasardelli on Meksikonlahden pohjoisosassa tärkeä saalis okamakrillille (*Rachycentron canadum*).

## Kalastus ja käyttö
Hopeajuovasardellia pyydetään ranta- ja venenuotilla sekä myös hienojakoisilla trooleilla ja heittoverkoilla. Sitä käytetään ruokakalana Karibian pohjoisosissa. Lajia käytetään todennäköisesti syöttikalateollisuudessa, mutta sitä ei kuitenkaan kalasteta juurikaan tähän tarkoitukseen.

## Lähteet
Bloodstone & Diamonds

**Bloodstone & Diamonds** on groove metal -yhtye Machine Headin kahdeksas levy, joka julkaistiin vuonna 2014.
## Kappaleet
# 
# 
# 
# 
# 
# 
# 
# 
# 
# 
# 
# 

## Kokoonpano
* Robb Flynn – laulu, rytmikitara, koskettimet (kappaleet 1, 3, 5, 8), kielisoittimet (1, 5, 8), lyömäsoittimet (5)
* Phil Demmel – kitara
* Jared MacEachern – basso, taustalaulu
* Dave McClain – rummut
* Rhys Fulber – koskettimet ja jousisoittimet (1, 5), lyömäsoittimet (5)
* Jordan Fish – koskettimet (3, 8, 9), jousisoittimet (8)
* Kathryn Marshall, Eugenia Wie, Chad Kaltinger ja Vanessa Ruotolo – kielisoittimet (kappale 1)
* Phillip Brezina, Charles Akert ja Ivo Bukolic – kielisoittimet (kappale 8)

## Arviot
* Imperiumi: 10/10
* Inferno: 
* Kaaoszine: 10/10
* Soundi: 

## Lähteet

## Aiheesta muualla
* 
*
Æthelwalh

**Æthelwalh** tai **Æthelwealh** (k. 686 tai 687) oli Sussexin kuningas 648–686. Anglosaksien kronikan mukaan Mercian kuningas Wulfhere ryösti Wightsaarta vuonna 661 ja antoi sen jälkeen saaren Æthelwalhille, koska oli ollut tämän kummisetä kastetilaisuudessa. Beda Venerabiliksen mukaan Wulfhere oli käännyttänyt eteläsaksit kristityiksi ja heidän kuninkaansa Æthelwalh oli ottanut kasteen Wulfheren toimiessa kummisetänä. Bedan mukaan Æthelwalh puolestaan antoi Wulfherelle maata Selseyssä, ja Wulfhere rakennutti sinne luostarin. Wessexin kuningas Cædwalla hyökkäsi vuonna 686 tai 687 Sussexiin ja tappoi Æthelwalhin.

## Lähteet
Benoît Constant Coquelin

**Benoît Constant Coquelin** eli **Coquelin vanhempi** eli **Coquelin aîné** (1841–1909) oli ranskalainen näyttelijä. Hän sai opetuksensa Pariisin konservatoriossa. Hän esiintyi ensi kerran Théâtre-Français’ssa René Gros’n osassa (*Dépit amoureux*) ja liittyi jo 1863 teatteriin vakinaiseksi näyttelijäksi. Hän oli kooltaan pieni, ulkomuodoltaan ruma. Hänen äänensä oli laaja mutta samalla terävä. Kaikesta huolimatta hän oli aikansa nerokkaimpia näyttelijöitä. Lämpö ja luonnollisuus pulppuilivat esiin kaikista hänen roolitöistään. Hän kirjoitti muun muassa teokset *L’art et le comédien* (1880) ja *L’art de dire le monologue* (1884). Hän kävi Helsingissä 1906.

Myös Coquelinin nuorempi veli Alexandre Honoré Ernest Coquelin eli Coquelin Cadet (1848–1909) oli näyttelijä. Hänen erikoisalansa olivat nuorekkaat koomiset osat.

## Lähteet

## Aiheesta muualla
Dirck Volkertszoon Coornhert

**Dirck Volkertszoon Coornhert** (etunimi myös muodossa: **Dirk, Dieryck**) (1522−1590) oli alankomaalainen runoilija ja oppinut poliitikko. Hänen teoksensa ilmestyivät 1630 Amsterdamissa kolmena folionidoksena. Niistä on merkittävä *Zedekunst, dat is wellevens kunst* (1586). Coornhertia pidetään hollannin kielen uudistajana. Coornhert on kirjoittanut runoja kokoelman *Liedboeck* (1575) sekä useita retorisia draamoja, jotka eivät ole erityisen arvokkaita. Hän käänsi hollannin kielelle Boccaccioa, Ciceroa ja Homerosta.

## Lähteet

## Aiheesta muualla

* Coornhert, Dirck Volkertsz Nordisk familjebok, Uggleupplagan. 5. palsta 698
Tutkimusohjelmayksikkö

**Tutkimusohjelmayksikkö** (TOY), Englanniksi *Research Programs Unit* (RPU), on yksi kolmesta Helsingin yliopiston lääketieteellisen tiedekunnan yksiköstä. Se on omistettu lääketieteelliseen tutkimukseen ja on osa Helsingin Akateemisestä lääketiedekeskuksesta AMCH, joka sijaitsee Helsingin yliopiston Meilahden kampuksella.
Ulkoinen ja kansainvälinen tieteellinen neuvosto valitsee tutkimusohjelmat ja niiden tukimusryhmät 4-6 vuoden välein kilpaillun haun kautta. Tällä hetkellä RPU koostuu yhdeksästä tutkimusohjelmasta: Soveltavan kasvaingenomiikan tutkimusohjelma, Kliinisen ja molekulaarisen metabolian tutkimusohjelma, Ihmisen mikrobiomit tutkimusohjelma, Yksilöllisen lääkehoidon tutkimusohjelma, Unen ja stressin tutkimusohjelma, Systeemisen onkologian tutkimusohjelma, Translationaalisen syöpälääketieteen tutkimusohjelma, Translationaalisen immunologian tutkimusohjelma, Kantasolujen ja metabolian tutkimusohjelma. Nykyiset ohjelmat toimivat vuoden 2025 loppuun asti. Suurin osa TOY:n laboratorioista ja tiloista sijaitsee Biomedicum Helsingin tutkimuskeskuksessa. TOY:n nykyinen johtaja on Henna Tyynismaa.

## Lähteet

## Aiheesta muualla
*Tutkimusohjelmayksikön kotisivut
Dan Labraaten

**Dan Labraaten** (s. 5. syyskuuta 1951 Arvika) on ruotsalainen jääkiekkoilija, pelipaikaltaan hyökkääjä. Hän edusti Ruotsin maajoukkuetta Kanada-cupissa 1976 ja viisissä MM-kilpailuissa, joissa hän saavutti yhden MM-hopean ja neljä MM-pronssia. Vuoden 1975 MM-turnauksessa hän teki yhdeksän maalia ja oli joukkueensa toiseksi paras maalintekijä.

Labraaten siirtyi vuonna 1969 Grums IK:sta pääsarjajoukkue Leksands IF:ään, jossa hän voitti Ruotsin-mestaruuden vuosina 1973, 1974 ja 1975. Hän pelasi kuusi kautta Pohjois-Amerikassa. Kausina 1976–1978 hän edusti WHA:ssa Winnipeg Jetsia ja voitti liigan mestaruuden vuonna 1978. Tämän jälkeen hän siirtyi NHL:ään ja edusti 2,5 kautta Detroit Red Wingsia sekä 1,5 kautta Calgary Flamesia. Hän pelasi NHL:ssä 268 runkosarjaottelua, joissa hän teki 71 maalia ja sai 73 syöttöpistettä, sekä kahdeksan pudotuspeliä, joissa hän teki yhden maalin. Kaudet 1982–1988 Labraaten pelasi jälleen kotimaassaan Leksandin joukkueessa.

## Lähteet
Per-Olov Brasar

**Per-Olov Brasar** (s. 30. syyskuuta 1950 Falun) on ruotsalainen jääkiekkoilija, pelipaikaltaan hyökkääjä. Hän edusti Ruotsin maajoukkuetta Kanada-cupissa 1976 ja viisissä MM-kilpailuissa, joissa hän saavutti yhden MM-hopean ja kolme MM-pronssia. Brasar edusti kotimaassaan Leksands IF:ää, jossa hän voitti Ruotsin-mestaruuden vuosina 1973, 1974 ja 1975, sekä viimeisen kautensa 1983–1984 Mora IK:ta. Hän pelasi kausina 1977–1982 Pohjois-Amerikassa, jossa hän edusti NHL:ssä 2,5 kautta Minnesota North Starsia ja 2,5 kautta Vancouver Canucksia. Hän pelasi NHL:ssä kaikkiaan 348 runkosarjaottelua ja 13 pudotuspeliä. Runkosarjassa hän teki 64 maalia ja sai 142 syöttöpistettä.

## Lähteet
François Coppée

**François Coppée** (1842−1908) oli ranskalainen runoilija. Hän liittyi parnassolaisiin ja tuli tunnetuksi runoelmallaan *Grève des forgerons* (1869), jossa hän puoltaa työväen asiaa, sekä yksinäytöksisellä runonäytelmällään *Le Passant* (1869), jossa Sarah Bernhardt esiintyi ensi kerran ja herätti huomiota. Coppéen myöhäisemmistä näytelmistä menestyivät *Severo Torelli* (1883), *Les Jacobites* (1885) ja *Pour la Couronne (1895)*. Pysyvä kirjallinen arvo on hänen kaksinäytöksisellä draamallaan *Le luthier de Crémone* (1876). Coppée on julkaissut lyyrilliset runokokoelmat *Le Reliquaire* (1866), *Les Intimités* (1868), *Les Humbles* (1872), *L’Arriére-saison* (1890) sekä runollisia kertomuksia ja romaaneja. Coppéesta tuli 1884 Ranskan akatemian jäsen.

## Lähteet

## Aiheesta muualla
Dan Söderström

**Dan Söderström** (s. 5. huhtikuuta 1948 Horndal) on ruotsalainen jääkiekkoilija, pelipaikaltaan hyökkääjä. Hän edusti Ruotsin maajoukkuetta Lake Placidin olympialaisissa 1980, missä hän saavutti pronssia, ja viisissä MM-kilpailuissa, joissa hän saavutti kaksi MM-hopeaa ja kolme MM-pronssia. Söderström siirtyi vuonna 1966 Leksands IF:ään, jossa hän voitti Ruotsin-mestaruuden vuosina 1969, 1973, 1974 ja 1975 ja jota hän edusti pelaajauransa loppuun kauteen 1982–1983 saakka. Sittemmin hän on toiminut valmentajana ja oli vuonna 1986 apuvalmentajana Ruotsin maajoukkueessa sen saavuttaessa MM-hopeaa.

## Lähteet
Sinibutiapalmu

**Sinibutiapalmu** (*Butia capitata*) on palmukasvien (Arecaceae) heimoon ja butiapalmujen (*Butia*) sukuun kuuluva kasvilaji.

## Ulkonäkö ja koko

Sinibutiapalmu on ikivihreä yksivartinen palmu, joka kasvaa hitaasti ja saavuttaa kaikkiaan noin kahdeksan metrin korkeuden. Runko on kauttaaltaan sitkeiden lehtikantojen peitossa, ja haaroittumattomana sen halkaisija voi olla 20–50 senttimetriä. Oksistossa on 18–32 suurta lehteä. Ne ovat 1,8–2,4 metrin mittaisia. Sinibutianpalmun hedelmät ovat 34 millimetrin mittaisia ja 25 millimetrin levyisiä.

## Levinneisyys ja elinympäristö
Sinibutiapalmua tavataan Etelä-Amerikassa Brasilian itäosien trooppisilla ja subtrooppisilla alueilla. Sitä kasvaa rannikonläheisillä ruohikoilla sekä avoimilla alueilla ja savanneilla hiekkamaassa. Kuumissa tai kosteissa alangoissa ne eivät menesty. Sinibutiapalmu viihtyy pienestä asti auringossa, mutta sietää myös kevyttä varjoa. Sillä on yleensä syvälle tunkeutuva juuristo.

## Kasvatus ja käyttö
Sinibutiapalmua kasvatetaan maailmassa monin paikoin, pääasiassa koristekasviksi, mutta joskus myös sen raakana syötävien hedelmien ja siementen vuoksi. Sen siemenet sisältävät jopa 45 prosenttia syötävää öljyä, jota käytetään pääasiassa margariinin valmistuksessa.

## Lähteet

## Aiheesta muualla
*ITIS: ''Butia capitata'' 
*United States Department of Agriculture (USDA): ''Butia capitata'' 
*Centre for Agriculture and Biosciences International (CABI): ''Butia capitata''
Culex cedecei

**Culex cedecei** on kaksisiipisten (Diptera) lahkoon ja hyttysten (Culicidae) heimoon kuuluva hyönteislaji. Lajin kuvasivat tieteelle ensimmäisen kerran Stone ja Hair vuonna 1968. Lajia tavataan Yhdysvalloista. Sillä ei ole alalajeja.

## Lähteet
Mats Åhlberg

**Mats Åhlberg** (s. 16. toukokuuta 1947 Avesta) on ruotsalainen jääkiekkoilija, pelipaikaltaan hyökkääjä. Hän edusti Ruotsin maajoukkuetta kaksissa olympialaisissa, Kanada-cupissa 1976 ja kuusissa MM-kilpailuissa, joissa hän saavutti yhden olympiapronssin, kaksi MM-hopeaa ja kolme MM-pronssia. Åhlberg siirtyi vuonna 1966 Avesta BK:sta Leksands IF:ään, jossa hän voitti Ruotsin-mestaruuden vuosina 1969, 1973, 1974 ja 1975 ja jota hän edusti pelaajauransa loppuun kauteen 1980–1981 saakka. Hän on seuran historian parhaimpia maalintekijöitä.

## Lähteet
Coquelin

**Coquelin** on ranskalainen sukunimi ja ainakin seuraavien ranskalaisten henkilöiden sukunimi:

* Ranskalainen näyttelijäperhe:
** Benoît Constant Coquelin eli Coquelin vanhempi, Coquelin aîné (1841–1909), ranskalainen näyttelijä 
** Ernest Coquelin eli Coquelin nuorempi, Coquelin cadet (1848–1909), ranskalainen näyttelijä, Coquelin vanhemman veli
** Jean Coquelin (1865–1944), ranskalainen näyttelijä, Coquelin vanhemman poika
* Charles Coquelin (1802–1852), ranskalainen taloustieteilijä
* Francis Coquelin (s. 1991), ranskalainen jalkapalloilija
* Gabriel Coquelin (1907–1996), ranskalainen kuvataiteilija
Ulf Weinstock

**Ulf Weinstock** (s. 10. elokuuta 1952 Strängnäs) on ruotsalainen jääkiekkoilija, pelipaikaltaan puolustaja. Hän edusti Ruotsin maajoukkuetta Lake Placidin olympialaisissa 1980, missä hän saavutti pronssia, ja neljissä MM-kilpailuissa, joissa hän saavutti yhden MM-hopean ja kaksi MM-pronssia. Weinstock edusti kotimaansa pääsarjassa Leksands IF:ää, jossa hän voitti Ruotsin-mestaruuden vuosina 1973 ja 1974, sekä kaudella 1974–1975 Västra Frölundaa. Uransa loppupuolella hän edusti norjalaista Stjernenia ja voitti vuonna 1986 Norjan mestaruuden. Pelaajauransa jälkeen Weinstock on toiminut pitkään valmentajana.

## Lähteet
Hollolan jäähalli

**Hollolan jäähalli** eli **Hat-Areena** sijaitsee Hollolan kunnassa. Se sai sponsorinimensä vuonna 2019. HAT on lyhenne Hollolan asuntotaloista.

## Jäädytetyt paidat
HAT-Areenan katossa on yksi jäädytetty pelipaita. Se on vuosina 2014–2018 Giantsin kapteenina toimineen Miikka Sirenin pelipaita.

* #90 Miikka Sireni

## Lähteet

## Aiheesta muualla
* Hollola: Jäähallin infosivu
Pietro Aradori

**Pietro Aradori** (s. 9. joulukuuta 1988 Brescia) on italialainen koripalloilija. Heittävänä takamiehenä pelaava Aradori on voittanut urallaan muun muassa Mestarien liigan mestaruuden vuonna 2019, Italian mestaruuden ja Italian cup-mestaruuden. Hän on pelannut myös Italian miesten maajoukkueessa kolmissa EM-kilpailuissa.

## Pelaajaura

Aradori on pelannut pääosan urastaan kotimaassaan. Lisäksi hän on pelannut Espanjan ja Turkin pääsarjoissa sekä kansainvälisissä seurajoukkuekilpailuissa. Vuonna 2019 hän voitti Virtus Bolognassa Mestarien liigan mestaruuden. Kaudella 2010–2011 hän voitti Mens Sana Basketissa Italian mestaruuden sekä Italian cup-mestaruuden. Italian supercupin mestaruuden Aradori on voittanut kolmesti. Lisäksi hänen edustamansa Montepaschi Siena (Mens Sana Basket) voitti kausilla 2011–2012 ja 2012–2013 kolme kansallista palkintoa, jotka otettiin joukkueelta pois talousvilpin vuoksi.

Aradori on kuulunut Italian miesten maajoukkueen kokoonpanoon muun muassa vuosien 2013, 2015 ja 2017 EM-kilpailuissa.

## Lähteet
* Pietro Aradori International Stats Basketball-Reference.com 
* Profiili Euroliiga 
* Profiili  Lega Basket Serie A 

### Viitteet

## Aiheesta muualla

* Pietro Aradori Basketball Player Profile eurobasket.com
Mats Waltin

**Mats Waltin** (s. 7. lokakuuta 1953 Tukholma) on ruotsalainen jääkiekkoilija, pelipaikaltaan puolustaja. Hän toimi Ruotsin maajoukkueen kapteenina ja edusti maajoukkuetta kaksissa olympialaisissa, kahdessa Kanada-cupissa sekä kahdeksan kertaa MM-kilpailuissa, joissa hän saavutti kaksi olympiapronssia, kaksi MM-hopeaa ja kolme MM-pronssia. Vuoden 1976 MM-kilpailuissa hänet valittiin tähdistökentälliseen.

Waltin edusti kotimaassaan IK Götaa, Södertälje SK:ta ja Djurgårdens IF:ää sekä Sveitsissä HC Luganoa ja EV Zugia. Hän voitti Ruotsin-mestaruuden Djurgårdenissa vuosina 1983 ja 1990 sekä Sveitsin-mestaruuden Luganossa vuosina 1986 ja 1987. Hän sai Guldpucken-palkinnon kauden parhaana ruotsalaispelaajana vuonna 1976.

Pelaajauransa jälkeen Waltin on toiminut valmentajana Ruotsin, Sveitsin, Itävallan ja Norjan sarjoissa. Hän oli MM-kilpailuissa Sveitsin päävalmentaja vuonna 1995 ja Slovenian päävalmentaja vuonna 2008.

## Lähteet
Stig Östling

**Stig Östling** (s. 31. joulukuuta 1948 Ockelbo) on ruotsalainen jääkiekkoilija, pelipaikaltaan puolustaja. Hän edusti Ruotsin maajoukkuetta Sapporon olympialaisissa 1972, Kanada-cupissa 1976 ja viisissä MM-kilpailuissa, joissa hän saavutti yhden MM-hopean ja kolme MM-pronssia. Östling siirtyi kotikaupunkinsa seurasta Mora IK:hon vuonna 1966 ja edelleen Brynäs IF:ään vuonna 1970. Hän voitti Brynäsissä Ruotsin-mestaruuden vuosina 1971, 1972, 1976, 1977 ja 1980. Hän sai Guldpucken-palkinnon kauden parhaana ruotsalaispelaajana vuonna 1975.

## Lähteet
Björn Johansson

**Björn Johansson** (23. helmikuuta 1950 – 30. toukokuuta 2023) oli ruotsalainen jääkiekkoilija, pelipaikaltaan puolustaja. Hän edusti Ruotsin maajoukkuetta Kanada-cupissa 1976 ja viisissä MM-kilpailuissa, joissa hän saavutti yhden MM-hopean ja neljä MM-pronssia. Johansson edusti sarjatasolla Nybro IF:ää kausina 1966–1971 ja 1977–1983 sekä Södertälje SK:ta kausina 1971–1977.

## Lähteet
GMM Grammy

**GMM Grammy** on Rewat Buddhinanin vuonna 1983 perustama thaimaalainen levy-yhtiö. Se toimii laajasti populaarimusiikin ja -viihteen saralla.

Vuonna 2006 yhtiö oli arvokkain Thai pop -yhtiö toisen ja kolmannen ollessa RS Company Limated Co.ltd.

## Artisteja
* Thongchai McIntyre
* Loso
* Silly Fools
* Plamy
* Jintara Poonlarp
* Tata Young

## Lähteet
Rail Band

**(Super) Rail Band** on malilainen musiikkiyhtye, jonka kulta-aika oli 1970- ja 1980-luvuilla. Sen musiikissa yhdistyvät mandinkojen ja bambaroiden perinteet, pop, rock, afrobeat ja rumba.

Trumpetisti ja saksofonisti Tidiani Koné kokosi yhtyeen vuonna 1970 soittamaan Bamakon rautatieaseman ravintolassa. Hän kiinnitti sen solistiksi Salif Keïtan, josta tuli nopeasti yksi Malin suosituimmista laulajista. Asemaravintolan kansainvälisen yleisön takia yhtyeen ohjelmisto oli eklektistä, mutta sen leimaa-antavin osuus koostui Keïtan guinealaistyylisestä modernista mandinkamusiikista. Keïta otti mukaan myös rytmikkäitä pentatonisia bambaralauluja. Yhtyeen ensimmäinen LP-levy *Orchestre Rail Band de Bamako* ilmestyi Länsi-Saksassa vuonna 1970.

1970-luvun alun jälkeen Rail Bandiin liittyi guinealainen balafonisti Mory Kanté, joka alkoi toimia myös laulajana. Salif Keïta siirtyi Motel de Bamakon Les Ambassadeurs -yhtyeeseen ja Kantésta tuli Rail Bandin johtaja. Vuoden 1977 Lagosin-vierailun jälkeen hän levytti muutamia afrobeat-kappaleita. Bambaralaulujen esittäjäksi kiinnitettiin ségoulainen Magan Ganessy. Djelimady Tounkara korvasi Nabé Baban soolokitaristina ja myöhemmin hänestä tuli yhtyeen musiikillinen johtaja. Rail Band levytti vuosina 1972–1976 lähinnä singlejä, joista myöhemmin koottiin LP-levyjä kuten *Rail Band du Mali 73* ja *Melodias 76*.

Lagosin musiikkifestivaalin jälkeen Tounkara ja Kanté asettuivat kahdeksi vuodeksi Norsunluurannikon nousevaan musiikkikeskukseen Abidjaniin. Rail Bandista erotettu Tounkara palasi vuonna 1980 Bamakoon, jossa hän perusti uuden yhtyeen Mandingo Trion. Tounkara kutsuttiin vuonna 1981 takaisin Bamakon asemaravintolaan ja hänen yhtyeensä sai nimekseen Rail Band.

Yhtyeen mandinkalauluista vastasi kitalainen Djelimady Sissoko, joka oli opettanut Mory Kantélle guinealaisesta poikkeavaa malilaisperinnettä. Bambaralaulut esitti koulikorolainen Sekou Kouyaté. Myöhemmin yhtyeeseen liittyi myös toinen mandinkalaulaja Lanfia Diabaté. Tounkaraa lukuun ottamatta kyseessä oli täysin uusi kokoonpano. Sen kahdella Loméssa äänitetyllä albumilla korostuivat kongolaisesta rumbasta saadut vaikutteet. 1980-luvun lopussa yhtye palasi Tounkaran johdolla perinteisempään musiikkiin.

Rail Bandin ohjelmisto edustaa Malin eri musiikkikulttuureja ja on tyyliltään vaihtelevaa. Sen laulajat ovat kuuluneet eri kastiryhmiin, millä on ollut Malissa suuri yhteiskunnallinen merkitys. Yhtye siirtyi 1990-luvulla Bamakon asemaravintolasta Lafiabougoun esikaupungin Djembé-klubille, jossa se yhä esiintyy.

## Lähteet

## Aiheesta muualla
* Frank Bessem’s Musiques d’Afrique: (Super) Rail Band
* Radio Africa: Rail Band discography
Håkan Pettersson

**Håkan Pettersson** (11. toukokuuta 1949 Sundsvall – 10. toukokuuta 2008 Sundsvall) oli ruotsalainen jääkiekkoilija, pelipaikaltaan hyökkääjä. Hän edusti Ruotsin maajoukkuetta Sapporon olympialaisissa 1972 ja neljissä MM-kilpailuissa, joissa hän saavutti neljä MM-pronssia. Pettersson edusti seuratasolla Timrå IK:ta kausina 1967–1982.

## Lähteet